মালয়েশিয়া
মালয়েশিয়া () তেরটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিনপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, পেনিনসুলার মালয়েশিয়া এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
বিশ্ব বাণিজ্য কেন্দ্র, মুম্বই
মুম্বাই বিশ্ব বাণিজ্য কেন্দ্র মহারাষ্ট্রের রাজধানী তথা ভারতের বাণিজ্যিক রাজধানী মুম্বাইতে অবস্থিত বিশ্বমানের বাণিজ্যিক কেন্দ্র। এর নির্মাণকার্য ১৯৭০ সালে সমাপ্ত হয়। এই বিল্ডিংটি দুটি টাওয়ার নিয়ে গঠিত যথা "M Visvesaraya Industrial Research and Development Centre" (MVIRDC) এবং আইডিবিআই (IDBI) টাওয়ার। এই বিল্ডিংটির উচ্চতা ১৫৬ মি. যা ২০১০ সালের আগে দ্যা ইম্পেরিয়াল টাওয়ার্সের (২৫২ মি.) নির্মাণকার্য শেষ না হওয়া পর্যন্ত দক্ষিণ এশিয়ার উচ্চতম বিল্ডিং ছিল।